****

**ΕΝΤΥΠΟ ΕΤΟΙΜΑΣΙΑΣ ΠΛΑΝΟΥ ΣΥΝΤΗΡΗΣΗΣ ΤΟΥ ΠΡΑΣΙΝΟΥ ΧΩΡΟΥ**

Α. ***Το πλάνο συντήρησης του πράσινου σημείου αποσκοπεί στο να διασφαλίσει ότι το κάθε σχολείο θα καταρτίσει οργανωμένα και μέσα από παιδαγωγικές διαδικασίες ένα πρόγραμμα δραστηριοτήτων για τη συντήρηση, την προστασία και τη διατήρηση του χώρου πρασίνου μακροπρόθεσμα. Το πλάνο συντήρησης θα πρέπει να καλύπτει τόσο τη φροντίδα, προστασία και διατήρηση του πράσινου χώρου κατά τη διάρκεια της λειτουργίας του σχολείου, όσο και κατά τις περιόδους, όπου το σχολείο είναι κλειστό (γιορτές Χριστουγέννων, Πάσχα, Θερινές διακοπές). Το πλάνο συντήρησης αναμένεται να είναι προϊόν συλλογικής διαδικασίας, συναπόφασης και δέσμευσης όλων των εμπλεκομένων φορέων.***

|  |
| --- |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια της λειτουργίας του σχολείου.**Περιγράψτε με ποιον τρόπο θα οργανώσετε τους/τις μαθητές/μαθήτριες για τη φροντίδα, προστασία και διατήρηση του πράσινου χώρου κατά τη λειτουργία του σχολείου. Περιγράψτε τη διαδικασία και τις ενέργειες στις οποίες θα προβείτε. Σημειώστε επίσης ποιοι άλλοι φορείς θα εμπλακούν και με ποιον τρόπο.**Κάθε τάξη θα αναλάβει τη φροντίδα ενός νέου δέντρου. Τα παιδιά θα το φυτέψουν και μετά θα έχουν την ευθύνη να παρακολουθούν την ανάπτυξη και την εξέλιξη του.****Στο πλαίσιο της δικής τους ευθύνης τα παιδιά θα επικοινωνήσουν με γεωπόνο, προσκαλώντας τον στο σχολείο για να τους δώσει τις απαραίτητες πληροφορίες για την επαρκή φροντίδα της μουριάς που θα φυτέψουν.****Τα παιδιά θα λαμβάνουν, επίσης, την επαγγελματική καθοδήγηση του κηπουρού κ.Αναστάση Ράλλη, ο οποίος δήλωσε εθελοντής στην όλη προσπάθεια και ήταν υπεύθυνος μέχρι τώρα για τον σχολικό κήπο.****Επίσης, η κ.Χριστίνα Τζάμα θα επισκέπτεται τακτικά το σχολείο για να δίνει τη δική έμπειρη καθοδήγηση.** |
|  |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια που το σχολείο είναι κλειστό.**Περιγράψτε τη διαδικασία και τις ενέργειες στις οποίες θα προβείτε σε συνεργασία με όλους τους/τις εταίρους και τη σχολική κοινότητα για την προστασία, συντήρηση και φροντίδα του χώρου πρασίνου κατά τις περιόδους που το σχολείο είναι κλειστό. **Υπάρχει ήδη πολύ καλή συνεργασία και αποδεδειγμένο ενδιαφέρον από διάφορους συνεργάτες του Σχολείου, ώστε το έργο αυτό να υλοποιηθεί και να αποδώσει σε βάθος χρόνου.****Η μία από τις τρεις επιστάτριες του σχολείου, κ.Παναγιώτα Κυριάκου, που εργάζεται σε αυτό από την πρώτη μέρα λειτουργίας του το 1996, είναι πρόσωπο εμπιστοσύνης με ιδιαίτερο μεράκι στη φροντίδα των φυτών και τη βελτίωση της σχολικής αυλής. Είναι παρατηρητική, υπεύθυνη και ενημερώνει ανελλιπώς τη διευθύντρια για έκτακτα προβλήματα δυσλειτουργίας του συστήματος ποτίσματος. Είναι σε θέση να ενημερώνει με ακρίβεια τους επαγγελματίες συνεργάτες του σχολείου για βλάβες και επειδή το σπίτι της είναι ακριβώς δίπλα από το σχολείο θα είναι υπεύθυνη για να συντονίζει την φροντίδα και προστασία του χώρου πρασίνου κατά τη διάρκεια που το σχολείο είναι κλειστό.** **Επίσης, τα μέλη του Συνδέσμου Γονέων, όλοι με πολύχρονη πείρα στο εθελοντικό αυτό έργο, νιώθουν και συμπεριφέρονται λες και το σχολείο είναι το δεύτερο τους σπίτι. Έχουν ιδιαίτερα δράση, αναλαμβάνουν πρωτοβουλίες προς όφελος της σχολικής ζωής και έχουν υιοθετήσει το όραμα του προγράμματος ΠρασινίΖΩ από την πρώτη ενημέρωση που έλαβαν.****Ο πρόεδρος της Σχολικής Εφορείας κ.Σέργης Σεργίου, έχει πολύχρονη εμπειρία ως κηπουρός και δήλωσε ότι θα συμμετέχει σε όλες τις δράσεις του έργου. Ο πατέρας του, που είναι και παιδονόμος του σχολείου, επίσης γαιοκτήμονας με εμπειρία στην κηπευτική παραγωγή, αναμένει να συμβάλει με τις γνώσεις τους στην υποστήριξη των παιδιών του σχολείου.****Όλοι διαμένουν στο Αυγόρου και επισκέπτονται το σχολείο κάθε εβδομάδα.****Η επιστάτρια του σχολείου είναι υπεύθυνη για τη λειτουργία του αυτόματου συστήματος ποτίσματος και μόλις εντοπίζει πρόβλημα ενημερώνει τη διευθύντρια και τον πρόεδρο της σχολικής εφορείας, ενώ συνήθως παρεμβαίνει ενεργά ο κηπουρός κ.Αναστάσης Ράλλης.****Πολύ συχνά μαζί με τα πιο πάνω πρόσωπα, παρόντα είναι τα παιδιά των εθελοντών γονέων Γεωργία Σοφοκλέους, Αναστασία και Γιώργος Τρόκκος ή ο εγγονός της επιστάτριας, Άγγελος Κυριάκου που είναι και μαθητές του σχολείου. Σε αυτά τα παιδιά έχει δοθεί ο τίτλος του «Προστάτης σχολικής αυλής».****Κατά τη διάρκεια των θερινών διακοπών θα δημιουργήσουμε πρόγραμμα με το οποίο κάθε μέλος του Σ.Γ. θα έχει την ευθύνη να επισκέπτεται το σχολείο μαζί με το παιδί του και τους φίλους του και να παρατηρούν τις ανάγκες των φυτών και του εδάφους σε όλους τους χώρους του σχολείου.**  |

Β. ***Η συντήρηση ενός χώρου πρασίνου απαιτεί, όχι μόνο συστηματική φροντίδα, παρακολούθηση και έλεγχο, αλλά και την εφαρμογή κατάλληλων πρακτικών για να διατηρηθεί υγιής και αισθητικά όμορφος. Ο καταρτισμός του πλάνου συντήρησης του χώρου πρασίνου αποσκοπεί στη διατήρηση και προστασία του σε βάθος χρόνου, ώστε να αξιοποιείται ως υπαίθριος χώρος μάθησης και απόλαυσης από τη σχολική/τοπική κοινότητα. Σημειώνεται ότι το πλάνο συντήρησης είναι ετήσιο, συμπεριλαμβανομένων και των θερινών διακοπών.***

|  |
| --- |
| **Έδαφος**Περιγράψτε τον τρόπο με τον οποίο θα διατηρηθεί υγιές το έδαφος του χώρου πρασίνου που προτίθεστε να δημιουργήσετε, ώστε να βελτιώνεται συνεχώς η δομή του εδάφους, να συγκρατείται η υγρασία και να παρέχονται βασικά θρεπτικά συστατικά για τα φυτά(προσθήκη οργανικής ύλης, χρήση εδαφοβελτιωτικού, εδαφοκαλυπτικό κ.λπ.).**Σε όλα τα σημεία φύτευσης έχει γίνει πρόνοια που περιλήφθηκε στον προϋπολογισμό για προσθήκη πολύ καλής ποιότητας χώματος από την περιοχή που θα εμπλουτίσει το υφιστάμενο.****Ιδιαίτερα στον χώρο που θα αφαιρέσουμε χαλίκι και θα φυτευθεί μελισσόχορτο και θα γίνου ακολούθως τα παρτέρια λαχανόκηπου, η κ.Τζάμα εξήγησε στα παιδιά ότι θα φέρει και θα απλώσουν τα ίδια χώμα ειδικής επιλογής, ώστε να βοηθήσει με τα ιχνοστοιχεία του στην καλή παραγωγή λαχανικών.** |
| **Πότισμα**Καθορίστε τον τρόπο με τον οποίο θα διασφαλίζεται το πότισμα του χώρου πρασίνου κατά τη διάρκεια όλων των εποχών του χρόνου και ιδιαίτερα κατά τους ζεστούς και ξηρούς μήνες όπου απαιτείται περισσότερο νερό (σύστημα αυτόματου ποτίσματος, αισθητήρας υγρασίας εδάφους, κ.λπ.).**Το σχολείο διαθέτει ήδη αυτόματος σύστημα ποτίσματος και μέχρι σήμερα όλα τα δέντρα που φυτεύτηκαν παραμένουν υγιή και αναπτύσσονται ομαλά.****Στο σχέδιο αναγκαίων δαπανών έχουν περιληφθεί οι πρόνοιες για αξιοποίηση του υφιστάμενου συστήματος με την προσθήκη νέων λάστιχων και το εκ περιτροπής πότισμα των νέων ριζών, ανάλογα με τις ανάγκες τους.** |
| **Αποτελεσματική χρήση νερού**Προσδιορίστε τον τρόπο με τον οποίο θα διασφαλίζεται η αποτελεσματική χρήση νερού για σκοπούς άρδευσης, ώστε να μειώνεται στο ελάχιστο η σπατάλη νερού (ενδημικά φυτά, πότισμα νωρίς το πρωί ή αργά το απόγευμα για να ελαχιστοποιείται η εξάτμιση, εγκατάσταση συστήματος στάγδην άρδευσης, συλλογή βρόχινου νερού κ.λπ.).**Κατά τους χειμερινούς μήνες θα γίνει αξιοποίηση του βρόχινου νερού.****Σε όλα τα πράσινα σημεία του σχολείου υπάρχει ήδη σύστημα στάγδην άρδευσης, το οποίο θα εμπλουτιστεί με διακλαδώσεις τόσο στην πλακόστρωτη κεντρική αυλή, όσο και σε όλα τα άλλα νέα σημεία πρασίνου.****Στον χώρο που θα φυτεύσουμε μελισσόχορτο θα τοποθετηθεί νέα παροχή που θα είναι συνδεδεμένη με τη διάτρηση και για τα δύο πρώτα χρόνια θα χρησιμοποιηθεί κινητός ψεκαστήρας, ενώ σύμφωνα με την κ.Τζάμα αργότερα δε θα χρειάζεται συχνό πότισμα.** |
| **Φυσική και ολοκληρωμένη διαχείριση παρασίτων** Καθορίστε τον τρόπο με τον οποίο θα ελεγχθεί συστηματικά ο πληθυσμός των παρασίτων με φυσικό τρόπο (συστηματική παρατήρηση, συγκαλλιέργειες, συνοδευτικές φυτεύσεις, ωφέλιμα έντομα όπως πασχαλίτσες, μάντισσες – αλογάκια της Παναγίας, χρήση οργανικών μεθόδων ελέγχου παρασίτων όπως πράσινο σαπούνι, πιπέρι καγιέν, κ.λπ.).**Η γεωπόνος κ.Σάρδαλου έχει ήδη ενημερώσει τα παιδιά σε πρώτη φάση για τις διάφορες μεθόδους ελέγχου των παρασίτων και με τη δική της καθοδήγηση θα αναλάβουν τα ίδια τα παιδιά με καθημερινή παρατήρηση να καταγράφουν τις ενδείξεις και να λαμβάνουν μέτρα με τον κατάλληλο φυσικό τρόπο.** |
| **Διαχείριση ζιζανίων** Παραθέστε το πλάνο σας για την απομάκρυνση των ζιζανίων (αγριόχορτων) από τον κήπο σας, ώστε να μην ανταγωνίζονται τα φυτά σας για νερό, θρεπτικά συστατικά και ηλιακό φως (παρατήρηση, ξεχόρτισμα, όργωμα, εδαφοκάλυψη με ροκανίδι, πευκόφλουδα, γεώπανο, εδαφοκαλυπτικά φυτά και καλλιέργειες).**Τα παιδιά κάθε τάξης θα αναλάβουν να παρατηρούν την εμφάνιση ζιζανίων και να προγραμματίζουν μαζί με τη δασκάλα τους χρόνο για ξεχόρτισμα της κάθε λεκάνης.** |
| **Κλάδεμα** Περιγράψτε το πλάνο σας για το κλάδεμα των φυτών που προτίθεστε να φυτέψετε, ώστε να διασφαλίζεται η κυκλοφορία του αέρα και η υγιής ανάπτυξη των φυτών, καθώς και η διατήρηση του σχήματός τους και γενικότερα της εμφάνισης του χώρου πρασίνου. **Θα λαμβάνουμε τακτική καθοδήγηση από την κ.Τζάμα (ιδιοκτήτρια φυτωρίου) και την κ.Σάρδολου, (γεωπόνο του τμήματος Γεωργίας) ώστε να προβαίνουν τα παιδιά στις ενέργειες που θα διασφαλίζουν την κυκλοφορία του αέρα και την υγιή ανάπτυξη των φυτών.** |
| **Διαχείριση κλαδεμάτων** Προσδιορίστε τον τρόπο με τον οποίο θα διαχειρίζεστε τα κλαδέματα (περισυλλογή από τον δήμο/κοινότητα, κομποστοποίηση, τεμαχιστής κλαδεμάτων, κ.λπ.)**Μέχρι στιγμής το κλάδεμα και τη διαχείριση των κλαδεμάτων τα αναλαμβάνει η σχολική εφορεία Αυγόρου.****Από τη νέα σχολική χρονιά θα γίνει προσπάθεια για αξιοποίηση και κομποστοποιητή.****Ήδη τα επόμενα κλαδέματα προγραμματίζεται να αξιοποιηθούν για την αντιμετώπιση του άρκαστη στον χώρο που παλαιότερα δημιουργήθηκε λαχανόκηπος, ώστε να επιτραπεί νέα αξιοποίηση του χώρου για καλλωπιστικά φυτά.**  |
| **Προστασία του χώρου πρασίνου από βανδαλισμούς**Αναφερθείτε σε ενέργειες και μέτρα που θα εφαρμόσετε για την προστασία του χώρου πρασίνου από βανδαλισμούς, αλλά και ενημέρωσης και ευαισθητοποίησης της σχολικής κοινότητας για την προστασία και διατήρησή του.**Εφαρμόζοντας την πολιτική του φιλόξενου σχολείου έχουμε αλλάξει την νοοτροπία που υπήρχε μέχρι πέρσι και υπέβαλλε στους έφηβους απόφοιτους του σχολείου ότι είναι ανεπιθύμητοι στον χώρο. Αντίθετα φέτος, υποδεχόμαστε όλους τους έφηβους της κοινότητας με χαρά, τονίζοντάς τους σε κάθε τους επίσκεψη ότι το Δημοτικό Σχολείο Αυγόρου Β’ θα είναι πάντα το δικό τους σχολείο. Αυτό εφαρμόζεται και στην κανονική λειτουργία του σχολείου και κατά τη διάρκεια της λειτουργία του Π.Ο.Σ.****Αποτελέσματα αυτής της πολιτικής έχουν αρχίσει να φαίνονται, από την πολύ αξιοπρεπή συμπεριφορά των παιδιών αυτών. Έρχονται όποτε θέλουν και είναι σε πλήρη συνεργασία με τους εκπαιδευτικούς, ενώ έχουν και πρότυπη συμπεριφορά για τους μικρότερους. Επιπρόσθετα, φέτος δεν έχουμε δεχθεί καμία κακόβουλη ενέργεια, εκτός από κάποια προεκλογικά συνθήματα σε εξωτερικό τοίχο του σχολείου, που πιθανόν να έγιναν από μεγαλύτερα άτομα.****Αναμφίβολα, θα λάβουμε προστατευτικά μέτρα, ώστε τα νέα δέντρα να μην υποστούν απειλή ή φθορά από το παιχνίδι των παιδιών στον χώρο αυτόν, με πρώτιστο τη συνειδητή προσπάθεια των ίδιων των παιδιών να σεβαστούν τον δικό τους κόπο και το όραμά τους.****Στην πλακόστρωτη κεντρική αυλή έχει γίνει πρόνοια για τοποθέτηση τσιμεντένιου κιούγκι για να διασφαλιστεί ότι οι ρίζες των νέων δέντρων θα οδηγηθούν κάθετα και όχι οριζόντια προς το έδαφος, ενώ μέρος του θα προεξέχει για να λειτουργεί κι ως προστατευτικό περίβλημα λεκάνης.** |
| **Συνεργασίες και συνέργειες**Αναφέρετε τυχόν συνεργασίες και συνέργειες που προτίθεστε να αναπτύξετε για την αποτελεσματικότερη τήρηση και συνεχή αναβάθμιση του πλάνου συντήρησης του χώρου πρασίνου που προτίθεστε να υλοποιήσετε. **Η ταμίας του Σ.Γ. κ.Πόπη Σοφοκλέους εργάζεται στο κρατικό τμήμα Γεωργίας και μας είπε ότι θα έχει προσωπική ευθύνη ώστε το σχολείο μας να λαμβάνει υποστήριξη από τους συναδέλφους της.** |